**Kymmenes mies** (engl. *The Tenth Man*) on vuonna 1988 ensiesityksensä saanut Jack Goldin ohjaama yhdysvaltalainen televisioelokuva, jonka pääosia näyttelevät Anthony Hopkins ja Kristin Scott Thomas. Televisioelokuva perustuu Graham Greenen samannimiseen jännitysromaaniin *Kymmenes mies* (engl. *The Tenth Man*, 1985), jonka pohjalta Lee Langley sovitti käsikirjoituksen.

Derek Jacobi palkittiin roolisuorituksestaan parhaan miessivuosan Primetime Emmyllä. Lisäksi hän oli ehdolla parhaan miessivuosan Golden Globen saajaksi. Anthony Hopkins oli ehdolla roolisuorituksestaan parhaan miespääosan ja televisioelokuva parhaan minisarjan tai televisioelokuvan Golden Globen saajaksi.

Juoni
-----

*Kymmenes mies* alkaa vuodesta 1941, natsi-Saksan miehittämästä Pariisista. Saksalaiset pidättävät kaduilta sattumanvaraisesti ranskalaisia, joita he teloittavat "korvaukseksi" vastarintaliikkeen tappamista saksalaisista. Yksi heistä on varakas asianajaja Jean Louis Chavel (Anthony Hopkins), joka joutuu tässä katuratsiassa sattumanvaraisesti vangiksi ja lopulta arvotuksi teloitettavien joukkoon. Hän onnistuu pelastamaan henkensä ylipuhumalla köyhän, kuolemaisillaan olevan Michel Mangeot -nimisen vangin (Timothy Watson) ottamaan paikkansa luvaten lahjoittaa koko omaisuutensa kuolevan miehen perheelle. Vapauduttuaan sodan jälkeen Chavelilla ei ole paikkaa minne mennä, joten hän hakeutuu väärällä nimellä entistä kartanoaan nyt asuvien, itsensä sijasta teloitetun vangin Thérèse-sisaren (Kristin Scott Thomas) ja äidin (Brenda Bruce) luo puutarhuriksi. Pian hän huomaa olevansa rakastumassa Thérèseen, kunnes asioita sotkee ovelle saapunut mies (Derek Jacobi), joka väittää olevansa Jean Louis Chavel.

Näyttelijät
-----------

|  |  |  |
| --- | --- | --- |
|  Anthony Hopkins  | … |  Jean Louis Chavel
  |
|  Kristin Scott Thomas  | … |  Thérèse Mangeot
  |
|  Derek Jacobi  | … |  huijari
  |
|  Cyril Cusack  | … |  pappi
  |
|  Brenda Bruce  | … |  rouva Mangeot
  |
|  Timothy Watson  | … |  Michel Mangeot
  |
|  Paul Rogers  | … |  Breton
  |
|  Peter Jonfield  | … |  Roche
  |
|  Michael Attwell  | … |  Krogh
  |
|  Jim Carter  | … |  Pierre
  |
|  John Bennett  | … |  Jules
  |

Tuotanto
--------

*Kymmenes mies* kuvattiin Ranskassa. Televisioelokuvan tuotantoyhtiöinä olivat CBS Entertainment Production, Hallmark Hall of Fame Productions ja MGM Television.

Ensiesitys ja vastaanotto
-------------------------

*Kymmenes mies* ensiesitettiin antologiasarja *Hallmark Hall of Famen* 158. jaksona CBS-kanavalla Yhdysvalloissa 4. joulukuuta 1988. Suomessa televisioelokuva sai ensiesityksensä TV3-kanavalla 17. syyskuuta 1992. Metro-Goldwyn-Mayer julkaisi sen DVD:lle Yhdysvalloissa ensi kerran 23. toukokuuta 2005. Suomessa Esselte Video oli sen videolevittäjänä ja myöhemmin SF Film DVD-levittäjänä. *Kymmenes mies* julkaistiin Suomessa DVD:lle 20. toukokuuta 2005.

### Palkinnot ja ehdokkuudet

| Palkinnot ja ehdokkuudet |
| --- |
| Palkinto | Kategoria | Ehdokas | Tulos | Lähde |
| Primetime Emmy | Miessivuosa minisarjassa tai televisioelokuvassa | Derek Jacobi | Voitto |  |
| Golden Globe | Minisarja tai televisioelokuva | *Kymmenes mies* | Ehdokkuus |  |
| Miespääosa minisarjassa tai televisioelokuvassa | Anthony Hopkins | Ehdokkuus |
| Miessivuosa sarjassa, minisarjassa tai televisioelokuvassa | Derek Jacobi | Ehdokkuus |

Lähteet
-------

1. 1 2 3  O’Connor, John J.: TV Weekend; A Graham Greene Tale *The New York Times*.  2.12.1988. The New York Times Company. Viitattu 26.6.2018. (englanniksi)
2. 1 2  Derek Jacobi *Emmys.com*. Academy of Television Arts & Sciences (ATAS). Viitattu 26.6.2018. (englanniksi)
3. 1 2  Tenth Man, The *Goldenglobes.com*. Hollywood Foreign Press Association. Viitattu 26.6.2018. (englanniksi)
4. ↑  The Tenth Man (TV) *FilmAffinity*. Filmaffinity - Movieaffinity. Viitattu 26.6.2018. (englanniksi)
5. 1 2  Tenth Man, The (1988) *Elonet*. Kansallinen audiovisuaalinen instituutti.  Arkistoitu 26.6.2018. Viitattu 26.6.2018. (suomeksi)
6. ↑  The Tenth Man (1988) *AllMovie*. AllMovie. Viitattu 26.6.2018. (englanniksi)
7. ↑  Kymmenes mies *Discshop.fi*. Discshop Alandia Oy.  Arkistoitu 26.6.2018. Viitattu 26.6.2018. (suomeksi)